***Lektion 11: Svar på 1 UT, stayman & overførsel:***

**Repetition:** Stil relevante spørgsmål, så det give et retvisende indblik i, hvor meget de kan huske og dermed får repeteret det væsentlige, fra forrige lektion.

Når makker har åbnet meldingerne med 1 UT, har man nogle ekstra muligheder, i meldingerne. Disse mel-dinger kaldes konventioner, og betyder noget særligt.

**Stayman:**

Når makker har åbnet med 1 UT, betyder 2 klør:

* Har mindst en 4-farve i major (hjerter eller spar)
* Har mindst 8 HP

Svar på stayman:

* 2 ruder: Har ingen 4-farve i major (hjerter eller spar)
* 2 hjerter: Har 4 hjertere – og måske 4 spar
* 2 spar: Har 4 spar – og ikke 4 hjertere

Formålet med stayman er, at finde ud af om man har 8 kort tilsammen, i hjerter eller i spar (kaldes fit, eller tilpasning), for så vil man gerne spille med den farve som trumf. Og den ”stærke hånd” forbliver spilfører.

**Overførsel (transfer):**

Når makker har åbnet med 1 UT, betyder:

* 2 ruder: Har mindst 5 hjertere – nu SKAL man melde: 2 hjerter
* 2 hjerter: Har mindst 5 spar – nu SKAL man melde: 2 spar

Formålet med overførsel:

* At få den ”stærke hånd” til at blive spilfører
* At finde ud af, om man skal spille med eller uden trumf

Husk at vise et eksempel. Der meldes og spilles 4 – 8 spil med stayman og overførsel. Husk og skrive resultater på tavlen. Evaluer og sammenlign.

**Sammenfatning:**

* Efter makkers 1 UT åbning, spørger 2 klør om 4-farve i major (hjerter eller spar)
* Hvis man har det, meldes farven, ellers meldes 2 ruder (som benægter)
* Efter makkers 1 UT åbning, betyder 2 ruder (lover hjerter) eller 2 hjerter(lover spar), at man har mindst 5 kort i hjerter eller i spar